
	1.
	Likumprojekts (grozījumi)
 “5.5 pants. Padomes priekšsēdētāja un padomes locekļu pienākumu izpildītāju iecelšana
(1) Ja padomes priekšsēdētāju vai padomes locekli pirms termiņa no amata atbrīvo Ministru kabinets, tas vienlaikus lemj par atbrīvotā padomes priekšsēdētāja vai padomes locekļa pienākumu izpildītāja iecelšanu līdz brīdim, kad amatā tiek apstiprināts šajā likumā noteiktajā kārtībā izvēlēts padomes priekšsēdētājs vai padomes loceklis, bet ne ilgāk kā uz gadu.
(2) Ja padomes priekšsēdētāja vai padomes locekļa pilnvaras izbeidzas sakarā ar viņa nāvi vai padomes priekšsēdētāju vai padomes locekli pirms termiņa no amata atbrīvo ekonomikas ministrs, viņš vienlaikus lemj par atbrīvotā padomes priekšsēdētāja vai padomes locekļa pienākumu izpildītāja iecelšanu līdz brīdim, kad amatā tiek apstiprināts šajā likumā noteiktajā kārtībā izvēlēts padomes priekšsēdētājs vai padomes loceklis, bet ne ilgāk kā uz gadu.”;
	Iebildums
Vēršam uzmanību, ka Valsts kancelejas iepriekš izteiktie iebildumi par pienākumu izpildītāja iecelšanu kopsakarā ar Eiropas Parlamenta un Padomes 2018. gada 11. decembra Direktīvas (ES) 2019/1 par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu 4. panta 2. punkta “a” apakšpunktu, vērsti uz to, vai pienākumu izpildītāja iecelšanas process kā tāds, nerada politisku ietekmi uz Konkurences padomes sastāva noteikšanu, jo pienākumu izpildītāja iecelšana ir ekonomikas ministra vienpersonisks lēmums. Turklāt ekonomikas ministrs nav ierobežots personu lokā, no kura var noteikt Konkurences padomes priekšsēdētāja vai padomes locekļa pienākumu izpildītāju. Ievērojot minēto, atkārtoti lūdzam papildināt anotāciju ar skaidrojumu, kā tiks nodrošināta Konkurences padomes neatkarība un neietekmējamība, ja ekonomikas ministrs varēs vienpersoniski izraudzīties pienākumu izpildītāju. 

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka Ekonomikas ministrija ir ņēmusi vērā Valsts kancelejas izteikto iebildumu par likumprojekta papildināšanu ar gadījumu, kad Konkurences padomes priekšsēdētāja vai padomes locekļa pilnvaras izbeidzas ar tā nāvi, attiecīgi lūdzam papildināt arī likumprojekta anotāciju. 

